b'\n_START_ARTICLE_\nTone Cerer\n_START_SECTION_\n\xc5\xbdivljenjepis\n_START_PARAGRAPH_\nCerer je \xc5\xbee pred 2. svetovno vojno nastopal v takratni Jugoslaviji in osvojil \xc5\xa1tevilne naslove dr\xc5\xbeavnega prvaka. Zaradi neprimernih razmer za treniranje je bil \xc5\xbee takrat pobudnik izgradnje plavalnega bazena. Ta \xc5\xbeelja se mu je z izgradnjo bazena v letu 1951 uresni\xc4\x8dila._NEWLINE_Na evropskem prvenstvu leta 1938 v Londonu je osvojil bronasto medaljo na 200 m prsno. Prav tako je osvojil bronasto medaljo na 200 m prsno na evropskem prvenstvu v Monte Carlu leta 1947. Udele\xc5\xbeil se je tudi XI. olimpijskih iger leta 1936 v Berlinu in XIV. iger leta 1948 v Londonu, kjer je na 200 m osvojil peto mesto.Ta rezultat velja \xc5\xa1e danes (2008) za najbolj\xc5\xa1i dose\xc5\xbeek kakega slovenskega plavalca na olimpijskuh igrah._NEWLINE_Po kon\xc4\x8dani \xc5\xa1portni karieri je zaradi razmer, ki so vladale v takratni Jugoslaviji leta 1956 emigriral v ZDA, kjer se je kot starostnik udele\xc5\xbeeval veteranskih svetovnih prvenstev. Kot veteran je dosegel ve\xc4\x8d svetovnih rekordov v razli\xc4\x8dnih starostnih kategorijah. V zadnjih letih se je rad vra\xc4\x8dal v Kamnik. Za vse dose\xc5\xbeene uspehe je postal 1996 \xc4\x8dastni ob\xc4\x8dan ob\xc4\x8dine Kamnik. Umrl je maja 2006 v Ameriki. Pokopan je v rodnem Kamniku.'